SIRI สานต่อ “NOW OR NEVER”พิเศษ! ลุ้นรับ Apple Watch ในงาน
 SIRI ฟุ้งประสบความสำเร็จจากแคมเปญ "NOW OR NEVER" ได้รับยอดขายกว่า 3,500 ล้านบาทสานต่อความสำเร็จจัดแคมเปญอีกครั้งภายใต้คอนเซ็ปต์ "แซ่บ เผ็ด ร้อน กับ ยูนิตสุดฮอต" รวบรวมโครงการที่อยู่อาศัยพร้อมอยู่ทุกประเภท
31 ส.ค. 2558


นายเมธา อังวัฒนพานิช รองกรรมการผู้จัดการอาวุโสสายงานพัฒนาธุรกิจและพัฒนาโครงการแนวราบ บริษัท แสนสิริ จำกัด (มหาชน) หรือ SIRI เปิดเผยว่า บริษัทประสบความสำเร็จจากการจัดแคมเปญ “NOW OR NEVER” ซึ่งลูกค้าให้การตอบรับที่ดีมากจนได้รับยอดขายกว่า 3,500 ล้านบาทในช่วงที่ผ่านมา จึงสานต่อความสำเร็จจัดแคมเปญอีกครั้ง
โดยครั้งนี้นำเสนอโปรโมชั่นภายใต้คอนเซ็ปต์ “แซ่บ เผ็ด ร้อน กับ ยูนิตสุดฮอต” รวบรวมโครงการที่อยู่อาศัยพร้อมอยู่ทุกประเภท ทั้งบ้านเดี่ยวครอบคลุมแบรนด์ นาราสิริ เศรษฐสิริ บุราสิริ สราญสิริ ฮาบิเทีย และคณาสิริ ทาวน์เฮาส์แบรนด์ ทาวน์ อเวนิว ฮาบิทาวน์ เมททาวน์ วีวิลเลจ และ บีอเวนิว
รวมถึงคอนโดมิเนียมแบรนด์ต่างๆ คัดสรรเฉพาะยูนิตสวย พร้อมข้อเสนอพิเศษในไตรมาส 4/58 โดยจะเริ่มมอบความพิเศษตั้งแต่วันนี้จนถึง 30 พ.ย.58 พร้อมเตรียมจัด 2 งานใหญ่ ที่แฟชั่นฮอลล์ สยามพารากอน วันที่ 25-27 ก.ย.และที่เซ็นทรัล เฟสติวัล ภูเก็ต 1-7 ต.ค.58
สำหรับงานในกรุงเทพฯ จะนำคอนโดมิเนียมพร้อมอยู่ 16 โครงการ ราคาเริ่มต้นที่ 1.1 – 30 ล้านบาท พร้อมด้วยโปรฯ พิเศษสุดแห่งปี อาทิ ข้อเสนอพิเศษทางการเงินจากธนาคารชั้นนำ ฟรีทุกค่าใช้จ่ายวันโอน ส่วนลดสูงสุดกว่า 3 ล้านบาท รับเงินคืนสูงสุดกว่า 3 แสนบาท
นอกจากนี้ทุกยูนิตยังมีสิทธิลุ้นรับของรางวัลมากมายภายในงาน เช่น Apple Watch แจกทุกวันๆละ 5 เรือน รวมทั้งหมด 15 เรือน มูลค่ากว่า 2 แสนบาท และภูเก็ตที่ เซ็นทรัล เฟสติวัล ภูเก็ต นำโครงการที่อยู่อาศัยพร้อมอยู่ 11 โครงการ มามอบข้อเสนอพิเศษ ราคาเริ่มเพียง 890,000 บาท หรือแนะนำเพื่อนจองรับสูงสุด 50,000 บาท เฉพาะภายในงานเท่านั้น